Lifosa

„Lifosa” – Kėdainių fosfatinių trąšų gamykla.Tarp didžiausių Centrinės ir Rytų Europos bendrovių – 17 Lietuvos įmonių. VZ.lt, 2013-03-28.

 Istorija 
1963 m. sausio 18 d. atidaryta pirmoji sieros rūgšties gamybos linija (pajėgumas: 100 tūkst. tonų per metus). 1975‒1988 m. gamykla rekonstruota, modernizuota. Seni cechai uždaryti, pastatyti nauji.

1996 m. gamykla privatizuota.

1998 m. bendrovė rekonstravo amofoso cechą ir pradėjo gaminti vertingesnes trąšas ‒ diamonio fosfatą. Sieros rūgšties gamybos metu išsiskirianti technologinė šiluma pradėta naudoti Kėdainių miesto objektams apšildyti. 2000 m. rekonstruotas sieros rūgšties cechas, daugiau kaip 2 kartus padidinant jo našumą. Bendrovė tapo didžiausia Europoje sieros rūgšties gamintoja. 2001 m. pradėti gaminti pašariniai fosfatai. 2002 m. daugumą bendrovės akcijų įsigijo pagrindinis žaliavų tiekėjas, ruso Andrejaus Melničenkos įmonė „EuroChem".https://rinkosaikste.lt/55-eri-lifosos-metai-nuo-startuolio-iki-modernios-alios-gamyklos/

2010 m. investavusi >90 mln. litų į statybas ir įrenginių įdiegimą, bendrovė padidino gamybą. Įrengta nauja, dvigubai galingesnė pašarinių fosfatų gamybos linija.

2013 m. bendrovė minėjo 50 m. sukaktį. Išleista svarbiausių įvykių knyga „Patirtis yra aukso vertės…“, pastatyta ir Kėdainių raj. savivaldybei padovanota Kėdainių areną (kaina ~6 mln. eurų).http://www.veidas.lt/kedainiai-investuoja-i-ateiti-pr

2014 m. sieros rūgšties ceche pastatytas naujas kontaktinis aparatas. Tai leido padidinti SO2 konversijos (kontaktavimo) laipsnį nuo 99,7% iki 99,9%. 2017 m. paleistas tirpaus kristalinio monoamonio fosfato (MAP) gamybos cechas, kurio projektiniai gamybos pajėgumai 30 tūkst. tonų produkcijos per metus.

2021 m. sausį gamykloje atidaryta 1 MW saulės jėgainė.

2022 m. gegužės 23 d., bendrovės savininkui, rusui Andrejui Melničenkai pritaikius ES sankcijas, „Lifosai“ paskirtas laikinasis administratorius.

 Veikla 
Pagrindinė bendrovės prekė yra azoto-fosforo trąša – diamonio fosfatas (DAP).

Dar gamina tirpias kristalines monoamonio fosfato trąšas (MAP), aliuminio fluoridą (AlF3), monokalcio fosfatą (MCP), fosforo rūgštį ir techninę sieros rūgštį.

Pagrindinės gamybos cechai:
 Sieros rūgšties cechas;
 Fosforo rūgšties cechas su monoamonio fosfato trąšų gamybos skyriumi;
 Amofoso cechas;
 Aliuminio fluorido cechas su monokalcio fosfatų gamybos skyriumi.

~93% produkcijos eksportuojama į ~50 šalių. Bendrovės produkcija pasiekė >100 šalių.

Bendrovė gamina šilumos ir elektros energiją. Didžioji dalis pagamintos energijos yra suvartojama bendrovės reikmėms, likusi dalis energijos yra ir parduodama. Bendrovėje pagaminta šiluma tiekiama Kėdainių šilumos poreikiams patenkinti. Utilizuojant sieros rūgšties gamybos procese išsiskiriančią šilumą, įmonė Kėdainiams gali teikti ~100 tūkst. MWh šilumos ar pagaminti ~250 mln. kWh elektros.

 Įvertinimai 
 Lietuvos pramonininkų konfederacijos apdovanojimas „Sėkmingai dirbanti įmonė“Lietuvos pramonininkų konfederacijos nominacija „Sėkmingai dirbanti įmonė“  : 1999 m., 2004 m., 2005 m., 2007 m., 2008 m., 2010 m., 2012 m ir 2015 m.
 Lietuvos pramonininkų konfederacijos apdovanojimas „Lietuvos metų eksportuotojas“Lietuvos pramonininkų konfederacijos nominacija „Lietuvos metų eksportuotojas“ : 2004 m., 2005 m., 2007 m., 2010 m., 2011 m., 2012 m., 2013 m. ir 2016 m.
 Lietuvos pramonininkų konfederacijos apdovanojimas „Pasiekimai aplinkosaugoje“ Pasaulinės aplinkos apsaugos dienos tema: žalieji miestai išsaugos planetą. Delfi.lt, 2005-06-03.: 2005 m. ir 2008 m.
 LR finansų ministerijos apdovanojimas „Europos burės“„Europos burės“ už ekologišką požiūrį . Delfi.lt, 2009-09-18.: 2009 m. įteiktas apdovanojimas „Už ekologišką požiūrį“.
 „Nacionalinis atsakingo verslo apdovanojimas“: „Metų bendruomeniškiausia įmonė – 2010“, „Metų bendruomeniškiausia įmonė – 2013“, „Metų bendruomenė – 2013“, „Socialiai atsakinga įmonė – 2013“.
 Lietuvos pramonininkų konfederacijos apdovanojimas „Metų gaminys“. AB „Lifosa“ gaminama produkcija apdovanota du kartusLietuvos pramonininkų konfederacijos konkursas „Metų gaminys“ .. 1999 metais aukso medaliu įvertintas bendrovėje gaminamas diamonio fosfatas. 2005 metais konkurse „Metų gaminys“ aukso medaliu įvertintas Monokalcio fosfatas.
 Asociacijos „Investuotojų forumas“ apdovanojimas „Metų investuotojas“Investors' Forum apdovanojimai – pripažinti verslo, valstybės ir žiniasklaidos atstovai 2012-02-13.: 2012 m.
 Dienraščio „Verslo žinios“ organizuojamo konkurso „Efektyviausia įmonė“ apdovanojimasAB „Lifosa“ pripažinta Efektyviausia šalies įmone . Kedainietis.lt, 2012-06-22.: 2012 m.

 Galerija 

 Šaltiniai 

Kategorija:Lietuvos chemijos pramonės įmonės
Kategorija:Kėdainiai